Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 273

4. Kiemelt fejlesztési feladatok – Az írásbeli, a szóbeli, a grafikus és az elektronikus kommunikáció alapjainak alakítása, fejlesztése – különböző matematika-tanulási technikák megismertetése és az egyénre legjobban illők kiválasztása – különböző lehetőségek, esetek bemutatásával (pl.: helyes életmód, időbeosztás, fontos és kevésbé fontos feladatok szétválasztása, lényegkiemelés, az egészséges és a hasznos időtöltés formái, módszerei, az együttműködés hasznossága, az önállóság szükségessége, s ezekre konkrét példák bemutatása), fejleszteni az életvezetési problémák helyes megoldására vonatkozó képességeket – a matematikai alapismeretek elsajátíttatásával és rendszerezésével egy időben a további bővítési lehetőségek felfedeztetése – a matematika hasznosíthatóságának, alkalmazhatóságának felismerésére vonatkozó képesség, a problémamegoldó gondolkodás kialakítása – a kritikai gondolkodás fejlesztése – a szabálykövető képesség kialakítása – a következtetés képességének kialakítása – komplex információk kezelése – a döntési képesség kialakítása – tartalmilag és formailag is rendezett írásbeli munka igényének kialakítása 2006/79/II. szám – értelmes, pontos szóbeli megfogalmazások kialakítása – oksági kapcsolatok felfedezésére való törekvés és a megértés igényének kialakítása – egyszerű algoritmus követésének, értelmezésének, készítésének képességét fejleszteni a gyakorlati problémák helyes megoldásának érdekében – tervszerű, következetes, pontos munkavégzés igényét kialakítani, statisztikai szemlélet, adatok rendszerezett gyűjtésére, áttekinthető megjelenítésére, adott szempontú elemzésére vonatkozó képességek, a világ mennyiségi viszonyaiban való helyes tájékozódás képessége, térszemlélet, időérzék kialakítása – megfigyelési képesség fejlesztése statikus és változó helyzetekben – lényegkiemelés, az adott probléma megoldása szempontjából lényeges és lényegtelen információk megkülönböztetésére vonatkozó képességek kialakítása – kapott eredmények vizsgálatakor (és más helyzetekben is) az ellenőrzési képesség kialakítása, fejlesztése – matematikatörténeti ismeretek segítségével hon- és népismeret erősítése, bővítése, az emberi kultúra megismerésének szélesítése

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes